CELEX: 32019R0886
Language: el
Date: 2019-02-12 00:00:00
Title: Κατ' εξουσιοδότηση κανονισμός (ΕΕ) 2019/886 της Επιτροπής, της 12ης Φεβρουαρίου 2019, για την τροποποίηση και τη διόρθωση του κατ' εξουσιοδότηση κανονισμού (ΕΕ) αριθ. 480/2014 όσον αφορά τις διατάξεις σχετικά με τα χρηματοδοτικά μέσα, τις απλουστευμένες επιλογές κόστους, τη διαδρομή ελέγχου, το πεδίο εφαρμογής και το περιεχόμενο των λογιστικών ελέγχων των πράξεων και τη μεθοδολογία για την επιλογή του δείγματος των πράξεων, καθώς και το παράρτημα III

29.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 142/9
               
            
         ΚΑΤ' ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2019/886 ΤΗΣ ΕΠΙΤΡΟΠΗΣ
         της 12ης Φεβρουαρίου 2019
         για την τροποποίηση και τη διόρθωση του κατ' εξουσιοδότηση κανονισμού (ΕΕ) αριθ. 480/2014 όσον αφορά τις διατάξεις σχετικά με τα χρηματοδοτικά μέσα, τις απλουστευμένες επιλογές κόστους, τη διαδρομή ελέγχου, το πεδίο εφαρμογής και το περιεχόμενο των λογιστικών ελέγχων των πράξεων και τη μεθοδολογία για την επιλογή του δείγματος των πράξεων, καθώς και το παράρτημα III
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (1), και ιδίως το άρθρο 38 παράγραφος 4, το άρθρο 39α παράγραφος 7, το άρθρο 40 παράγραφος 4, το άρθρο 41 παράγραφος 3, το άρθρο 42 παράγραφος 6, το άρθρο 61 παράγραφος 3 στοιχείο β), το άρθρο 68 παράγραφος 2, το άρθρο 125 παράγραφος 8 πρώτο εδάφιο, το άρθρο 125 παράγραφος 9 και το άρθρο 127 παράγραφος 7,
         Εκτιμώντας τα ακόλουθα:
         
                     (1)
                  
                  
                     Ο κατ' εξουσιοδότηση κανονισμός (ΕΕ) αριθ. 480/2014 της Επιτροπής (2) θεσπίζει, μεταξύ άλλων, ειδικούς κανόνες για τον ρόλο, τις υποχρεώσεις και την ευθύνη των φορέων εφαρμογής μέσων χρηματοοικονομικής τεχνικής, καθώς και τα συναφή κριτήρια επιλογής και τα προϊόντα που μπορούν να παράγονται με μέσα χρηματοοικονομικής τεχνικής. Μετά την τροποποίηση του τίτλου IV του δεύτερου μέρους του κανονισμού (ΕΕ) αριθ. 1303/2013 από τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (3), ο κατ' εξουσιοδότηση κανονισμός (ΕΕ) αριθ. 480/2014 θα πρέπει να τροποποιηθεί σύμφωνα με τις εν λόγω αλλαγές.
                  
               
                     (2)
                  
                  
                     Στο άρθρο 38 παράγραφος 1 του κανονισμού (ΕΕ) αριθ. 1303/2013 θεσπίστηκε μια νέα επιλογή υλοποίησης για τον συνδυασμό κονδυλίων από τα ΕΔΕΤ με χρηματοδοτικά προϊόντα της ΕΤΕπ στο πλαίσιο του Ευρωπαϊκού Ταμείου Στρατηγικών Επενδύσεων, οι όροι της οποίας καθορίζονται λεπτομερώς στο νέο άρθρο 39α. Συνεπώς, η νομική βάση και το πεδίο εφαρμογής ορισμένων διατάξεων του κατ' εξουσιοδότηση κανονισμού (ΕΕ) αριθ. 480/2014 σχετικά με τον ρόλο, τις υποχρεώσεις και την ευθύνη των φορέων εφαρμογής μέσων χρηματοοικονομικής τεχνικής, καθώς και τα συναφή κριτήρια επιλογής και τα προϊόντα που μπορούν να παράγονται με μέσα χρηματοοικονομικής τεχνικής, θα πρέπει να τροποποιηθούν, ώστε να συμπεριλάβουν επίσης αναφορά στο άρθρο 39α του κανονισμού (ΕΕ) αριθ. 1303/2013.
                  
               
                     (3)
                  
                  
                     Στο άρθρο 38 παράγραφος 4 του κανονισμού (ΕΕ) αριθ. 1303/2013 αποσαφηνίστηκαν οι κανόνες για την απευθείας ανάθεση σε κρατικές τράπεζες ή ιδρύματα. Θα πρέπει να τροποποιηθούν αναλόγως τα άρθρα 7 και 10 του κατ' εξουσιοδότηση κανονισμού (ΕΕ) αριθ. 480/2014. Δεδομένου ότι οι αλλαγές στο άρθρο 38 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου εφαρμόζονται από την 1η Ιανουαρίου 2014, οι τροποποιήσεις του άρθρου 7 του κατ' εξουσιοδότηση κανονισμού (ΕΕ) αριθ. 480/2014 θα πρέπει να εφαρμοστούν από την 1η Ιανουαρίου 2014. Δεδομένου ότι οι αλλαγές στο άρθρο 39α του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου εφαρμόζονται από την 1η Ιανουαρίου 2018, η τροποποίηση του άρθρου 10 του κατ' εξουσιοδότηση κανονισμού (ΕΕ) αριθ. 480/2014 θα πρέπει να εφαρμοστεί από την 1η Ιανουαρίου 2018.
                  
               
                     (4)
                  
                  
                     Το νέο άρθρο 43α του κανονισμού (ΕΕ) αριθ. 1303/2013 αποσαφηνίζει τους κανόνες που διέπουν τη διαφοροποιημένη μεταχείριση των επενδυτών σε περίπτωση καταμερισμού του κέρδους και του κινδύνου. Θα πρέπει να τροποποιηθούν αναλόγως το άρθρο 6 παράγραφος 1 και το άρθρο 9 παράγραφος 1 του κατ' εξουσιοδότηση κανονισμού (ΕΕ) αριθ. 480/2014.
                  
               
                     (5)
                  
                  
                     Το άρθρο 40 του κανονισμού (ΕΕ) αριθ. 1303/2013 τροποποιήθηκε, ώστε οι εντεταλμένες αρχές να μπορούν να αποκτήσουν την αναγκαία διασφάλιση κατά την εκτέλεση των υποχρεώσεών τους όσον αφορά τις επαληθεύσεις και τους λογιστικούς και λοιπούς ελέγχους βάσει της υποβολής συνεπών, ποιοτικών και έγκαιρων εκθέσεων από την ΕΤΕπ ή άλλα διεθνή χρηματοπιστωτικά ιδρύματα στα οποία είναι μέτοχος ένα κράτος μέλος. Κατά συνέπεια, και με βάση την πείρα που αποκτήθηκε όσον αφορά την εφαρμογή των παραγράφων 3 και 4 του άρθρου 9 του κατ' εξουσιοδότηση κανονισμού (ΕΕ) αριθ. 480/2014, οι εν λόγω παράγραφοι θα πρέπει να απαλειφθούν.
                  
               
                     (6)
                  
                  
                     Το άρθρο 9 του κατ' εξουσιοδότηση κανονισμού (ΕΕ) αριθ. 480/2014 θεσπίζει πρόσθετους ειδικούς κανόνες σχετικά με τη διαχείριση και τον έλεγχο των μέσων χρηματοοικονομικής τεχνικής που δημιουργούνται σε εθνικό, περιφερειακό, διακρατικό ή διασυνοριακό επίπεδο. Επιπλέον, το στοιχείο γ) της παραγράφου 1 του ίδιου άρθρου περιλαμβάνει μια εσφαλμένη παραπομπή στον κανονισμό (ΕΕ) αριθ. 1305/2013 για το ΕΓΤΑΑ, η οποία θα πρέπει να διορθωθεί.
                  
               
                     (7)
                  
                  
                     Οι αναφορές στις σχετικές διατάξεις του κατ' εξουσιοδότηση κανονισμού (ΕΕ) αριθ. 480/2014 πρέπει να ευθυγραμμιστούν με την ορολογία των τροποποιημένων διατάξεων του κανονισμού (ΕΕ) αριθ. 1303/2013 σε σχέση με την απευθείας ανάθεση, τη διαφοροποιημένη μεταχείριση των επενδυτών και τον όρο «επενδυτής που ενεργεί βάσει της αρχής της οικονομίας της αγοράς» της νομοθεσίας περί κρατικών ενισχύσεων, καθώς και για να αντικατοπτρίζουν την ίδια μεταχείριση των διεθνών χρηματοπιστωτικών ιδρυμάτων όπως η ΕΤΕπ σύμφωνα με το άρθρο 40 του κανονισμού (ΕΕ) αριθ. 1303/2013.
                  
               
                     (8)
                  
                  
                     Το άρθρο 61 παράγραφος 8 του κανονισμού (ΕΕ) αριθ. 1303/2013 τροποποιήθηκε με τον κανονισμό (ΕΕ, Ευρατόμ) 2018/1046, ώστε να προβλεφθεί ότι δεν εφαρμόζεται σε πράξεις για τις οποίες η στήριξη συνιστά κρατική ενίσχυση. Το άρθρο 19 παράγραφος 6 του κατ' εξουσιοδότηση κανονισμού (ΕΕ) αριθ. 480/2014 προβλέπει ότι η θέσπιση χρηματοοικονομικών προεξοφλητικών επιτοκίων πρέπει να γίνεται σε επίπεδο κρατών μελών. Ωστόσο, για να διασφαλιστεί ομοιογενής και απρόσκοπτη εξέταση των μεγάλων έργων όσον αφορά τους δείκτες χρηματοοικονομικής αποδοτικότητας για τα έργα που λαμβάνουν κρατικές ενισχύσεις, το άρθρο 19 παράγραφος 6 του κατ' εξουσιοδότηση κανονισμού (ΕΕ) αριθ. 480/2014 θα πρέπει να απαλειφθεί, ώστε να είναι δυνατόν να προβλεφθούν ειδικά χρηματοοικονομικά προεξοφλητικά επιτόκια που να αντικατοπτρίζουν τη φύση του επενδυτή ή του τομέα.
                  
               
                     (9)
                  
                  
                     Επιπλέον, τροποποιήθηκαν τα άρθρα 67 και 68 του κανονισμού (ΕΕ) αριθ. 1303/2013 σχετικά με τις απλουστευμένες επιλογές κόστους και προστέθηκαν τα άρθρα 68α και 68β με τον κανονισμό (ΕΕ, Ευρατόμ) 2018/1046. Ως εκ τούτου, τα άρθρα 20 και 21 του κατ' εξουσιοδότηση κανονισμού (ΕΕ) αριθ. 480/2014 θα πρέπει να τροποποιηθούν αναλόγως, ώστε να διασφαλιστούν οι ορθές αναφορές στις διατάξεις του κανονισμού (ΕΕ) αριθ. 1303/2013.
                  
               
                     (10)
                  
                  
                     Θα πρέπει, επίσης να προβλεφθούν στον παρόντα κανονισμό ειδικοί κανόνες όσον αφορά τη διαδρομή ελέγχου και τον λογιστικό έλεγχο των πράξεων που προβλέπονται στα άρθρα 25 και 27 του κατ' εξουσιοδότηση κανονισμού (ΕΕ) αριθ. 480/2014, αντιστοίχως, όσον αφορά τη νέα μορφή στήριξης των πράξεων μέσω χρηματοδότησης που δεν συνδέεται με τις δαπάνες, η οποία αναφέρονται στο άρθρο 67 παράγραφος 1 πρώτο εδάφιο στοιχείο ε) του κανονισμού (ΕΕ) αριθ. 1303/2013.
                  
               
                     (11)
                  
                  
                     Για να διασφαλιστεί μια συνεκτική προσέγγιση όσον αφορά την επίτευξη διασφάλισης σχετικά με την αξιοπιστία των δεδομένων τα οποία αφορούν τους δείκτες και τα ορόσημα, είναι σκόπιμο να διευκρινιστεί στο άρθρο 27 παράγραφος 2 του κατ' εξουσιοδότηση κανονισμού (ΕΕ) αριθ. 480/2014 ότι το στοιχείο αυτό θα πρέπει να αποτελεί μέρος των ελεγκτικών εργασιών κατά τον έλεγχο των πράξεων.
                  
               
                     (12)
                  
                  
                     Το άρθρο 28 παράγραφος 8 του κατ' εξουσιοδότηση κανονισμού (ΕΕ) αριθ. 480/2014 καθορίζει τη διαδικασία επιλογής του δείγματος, όταν εφαρμόζονται οι όροι των ρυθμίσεων για τον αναλογικό έλεγχο που προβλέπεται στο άρθρο 148 παράγραφος 1 του κανονισμού (ΕΕ) αριθ. 1303/2013. Για να διευκρινιστούν οι διαθέσιμες επιλογές για την ελεγκτική αρχή, η διάταξη θα πρέπει να τροποποιηθεί, ώστε να αναφέρει ότι η απόφαση για χρήση είτε αποκλεισμού είτε αντικατάστασης των μονάδων δειγματοληψίας θα πρέπει να λαμβάνεται από την αρχή ελέγχου βάσει της επαγγελματικής της κρίσης. Λαμβανομένου υπόψη ότι η διευκρίνιση αυτή έχει ήδη παρασχεθεί στα κράτη μέλη, κρίνεται σκόπιμο η τροποποίηση αυτή να εφαρμοστεί αναδρομικά με ισχύ από την ημερομηνία έναρξης ισχύος του παρόντος κανονισμού, όπως εκδόθηκε για πρώτη φορά.
                  
               
                     (13)
                  
                  
                     Το άρθρο 28 παράγραφος 9 του κατ' εξουσιοδότηση κανονισμού (ΕΕ) αριθ. 480/2014 σχετικά με τη μέθοδο δειγματοληψίας θα πρέπει να τροποποιηθεί, ώστε να αποσαφηνιστούν τα διάφορα πιθανά επίπεδα της επιμέρους δειγματοληψίας σε περίπλοκες πράξεις και να καλυφθούν όλες οι ιδιαιτερότητες, συμπεριλαμβανομένων των μη στατιστικών μεθόδων δειγματοληψίας και των ειδικών χαρακτηριστικών των πράξεων που υλοποιούνται στο πλαίσιο του στόχου της ευρωπαϊκής εδαφικής συνεργασίας. Λαμβανομένου υπόψη ότι η διευκρίνιση αυτή έχει ήδη παρασχεθεί στα κράτη μέλη, κρίνεται σκόπιμο η τροποποίηση αυτή να εφαρμοστεί αναδρομικά με ισχύ από την ημερομηνία έναρξης ισχύος του παρόντος κανονισμού, όπως εκδόθηκε για πρώτη φορά.
                  
               
                     (14)
                  
                  
                     Λόγω των αλλαγών στον ορισμό του «δικαιούχου» στο άρθρο 2 παράγραφος 10 στοιχείο α) του κανονισμού (ΕΕ) αριθ. 1303/2013, που επήλθαν με τον κανονισμό (ΕΕ, Ευρατόμ) 2018/1046, ορισμένα πεδία δεδομένων στο παράρτημα ΙΙΙ του κατ' εξουσιοδότηση κανονισμού (ΕΕ) αριθ. 480/2014 θα πρέπει να τροποποιηθούν αναλόγως.
                  
               
                     (15)
                  
                  
                     Σύμφωνα με το άρθρο 149 παράγραφος 3α του κανονισμού (ΕΕ) αριθ. 1303/2013, τα μέτρα που προβλέπονται στον παρόντα κανονισμό αποτέλεσαν αντικείμενο διαβουλεύσεων με εμπειρογνώμονες οι οποίοι ορίστηκαν από κάθε κράτος μέλος σύμφωνα με τις αρχές της διοργανικής συμφωνίας για τη βελτίωση του νομοθετικού έργου (4).
                  
               
                     (16)
                  
                  
                     Για να διασφαλιστεί η ασφάλεια δικαίου και να περιοριστούν στο ελάχιστο οι αποκλίσεις μεταξύ των τροποποιημένων διατάξεων του κανονισμού (ΕΕ) αριθ. 1303/2013 που ισχύουν από τις 2 Αυγούστου 2018 ή νωρίτερα, σύμφωνα με το άρθρο 282 του κανονισμού (ΕΕ, Ευρατόμ) 2018/1046 και των διατάξεων του παρόντος κανονισμού, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
                     
                  
               
                     (17)
                  
                  
                     Επομένως, ο κατ' εξουσιοδότηση κανονισμός (ΕΕ) αριθ. 480/2014 θα πρέπει να τροποποιηθεί και να διορθωθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κατ' εξουσιοδότηση κανονισμός (ΕΕ) αριθ. 480/2014 τροποποιείται ως εξής:
            
                        (1)
                     
                     
                        Το άρθρο 6 τροποποιείται ως εξής:
                        
                                    α)
                                 
                                 
                                    ο υπότιτλος αντικαθίσταται από το ακόλουθο κείμενο:
                                    «[Άρθρο 38 παράγραφος 4 τρίτο εδάφιο και άρθρο 39α παράγραφος 7 του κανονισμού (ΕΕ) αριθ. 1303/2013]»·
                                 
                              
                                    β)
                                 
                                 
                                    στην παράγραφο 1, το στοιχείο δ) αντικαθίσταται από το ακόλουθο κείμενο:
                                    
                                                «δ)
                                             
                                             
                                                η διαφοροποιημένη μεταχείριση των επενδυτών που ενεργούν βάσει της αρχής της οικονομίας της αγοράς και της ΕΤΕπ όταν χρησιμοποιείται η εγγύηση της ΕΕ σύμφωνα με τον κανονισμό (ΕΕ) 2015/2017, όπως αναφέρεται στο άρθρο 37 παράγραφος 2 στοιχείο γ) και στο άρθρο 43α του κανονισμού (ΕΕ) αριθ. 1303/2013, είναι αναλογική προς τους κινδύνους που αναλαμβάνουν οι εν λόγω επενδυτές και περιορίζεται στο ελάχιστο αναγκαίο για την προσέλκυση αυτών των επενδυτών, πράγμα που εξασφαλίζεται μέσω όρων και προϋποθέσεων και διαδικαστικών διασφαλίσεων»·
                                             
                                          
                              
                  
                        (2)
                     
                     
                        Το άρθρο 7 τροποποιείται ως εξής:
                        
                                    α)
                                 
                                 
                                    ο υπότιτλος αντικαθίσταται από το ακόλουθο κείμενο:
                                    «[Άρθρο 38 παράγραφος 4 τρίτο εδάφιο και άρθρο 39α παράγραφος 7 του κανονισμού (ΕΕ) αριθ. 1303/2013]»·
                                 
                              
                                    β)
                                 
                                 
                                    στην παράγραφο 1, η εισαγωγική διατύπωση αντικαθίσταται από το ακόλουθο κείμενο:
                                    
                                       «1.   Η διαχειριστική αρχή, όταν επιλέγει φορέα εφαρμογής μέσου χρηματοοικονομικής τεχνικής, σύμφωνα με το άρθρο 38 παράγραφος 4 στοιχείο α), το άρθρο 38 παράγραφος 4 στοιχείο β) σημείο iii), το άρθρο 38 παράγραφος 4 στοιχείο γ) και το άρθρο 39α παράγραφος 5 του κανονισμού (ΕΕ) αριθ. 1303/2013, βεβαιώνεται ότι ο εν λόγω φορέας πληροί τις ακόλουθες ελάχιστες απαιτήσεις:»
                                    
                                 
                              
                                    γ)
                                 
                                 
                                    Η παράγραφος 3 αντικαθίσταται από το ακόλουθο κείμενο:
                                    
                                       «3.   Όταν ένας φορέας που διαχειρίζεται ταμείο χαρτοφυλακίου, συμπεριλαμβανομένης της ΕΤΕπ και ενός χρηματοπιστωτικού ιδρύματος στο οποίο είναι μέτοχος ένα κράτος μέλος, αναθέτει το σύνολο ή μέρος των καθηκόντων εκτέλεσης σε ενδιάμεσο χρηματοδοτικό οργανισμό, εξασφαλίζει ότι πληρούνται οι απαιτήσεις και τα κριτήρια που αναφέρονται στις παραγράφους 1 και 2 σε σχέση με τον εν λόγω ενδιάμεσο χρηματοδοτικό οργανισμό»·
                                    
                                 
                              
                                    δ)
                                 
                                 
                                    προστίθεται η ακόλουθη παράγραφος 4:
                                    
                                       «4.   Με την επιφύλαξη της παραγράφου 3, όταν ο φορέας εφαρμογής ενός μέσου χρηματοοικονομικής τεχνικής βάσει του άρθρου 39α παράγραφος 5 του κανονισμού (ΕΕ) αριθ. 1303/2013 είναι η ΕΤΕπ ή ένα διεθνές χρηματοπιστωτικό ίδρυμα στο οποίο είναι μέτοχος ένα κράτος μέλος, δεν εφαρμόζονται οι παράγραφοι 1 και 2»·
                                    
                                 
                              
                  
                        (3)
                     
                     
                        στο άρθρο 8, ο υπότιτλος αντικαθίσταται από το ακόλουθο κείμενο:
                        «[Άρθρο 38 παράγραφος 4 τρίτο εδάφιο και άρθρο 39α παράγραφος 7 του κανονισμού (ΕΕ) αριθ. 1303/2013]»·
                     
                  
                        (4)
                     
                     
                        Το άρθρο 9 τροποποιείται ως εξής:
                        
                                    α)
                                 
                                 
                                    ο τίτλος αντικαθίσταται από το ακόλουθο κείμενο:
                                    «Διαχείριση και έλεγχος των μέσων χρηματοοικονομικής τεχνικής που αναφέρονται στο άρθρο 38 παράγραφος 1 στοιχεία β) και γ) του κανονισμού (ΕΕ) αριθ. 1303/2013
                                    [Άρθρο 40 παράγραφος 4 του κανονισμού (ΕΕ) αριθ. 1303/2013]»·
                                 
                              
                                    β)
                                 
                                 
                                    η παράγραφος 1 τροποποιείται ως εξής:
                                    
                                                i)
                                             
                                             
                                                η εισαγωγική φράση αντικαθίσταται από το ακόλουθο κείμενο:
                                                
                                                   «1.   Για τις πράξεις που εμπεριέχουν στήριξη από προγράμματα σε μέσα χρηματοοικονομικής τεχνικής τα οποία αναφέρονται στο άρθρο 38 παράγραφος 1 στοιχεία β) και γ) του κανονισμού (ΕΕ) αριθ. 1303/2013, η διαχειριστική αρχή διασφαλίζει ότι:»·
                                                
                                             
                                          
                                                ii)
                                             
                                             
                                                το στοιχείο ε) τροποποιείται ως εξής:
                                                
                                                            αα)
                                                         
                                                         
                                                            το σημείο ii) αντικαθίσταται από το ακόλουθο κείμενο:
                                                            
                                                                        «ii)
                                                                     
                                                                     
                                                                        έγγραφα ταυτοποίησης των ποσών που χορηγούνται από κάθε πρόγραμμα και για κάθε άξονα προτεραιότητας στο μέσο χρηματοοικονομικής τεχνικής, των επιλέξιμων δαπανών στο πλαίσιο των προγραμμάτων καθώς και των τόκων και άλλων εσόδων που δημιουργούνται από τη στήριξη που παρέχουν τα ΕΔΕΤ και την επαναχρησιμοποίηση των πόρων που προέρχονται από τα ΕΔΕΤ, σύμφωνα με τα άρθρα 43, 43α και 44 του κανονισμού (ΕΕ) αριθ. 1303/2013»·
                                                                     
                                                                  
                                                      
                                                            αβ)
                                                         
                                                         
                                                            το σημείο iv) αντικαθίσταται από το ακόλουθο κείμενο:
                                                            
                                                                        «iv)
                                                                     
                                                                     
                                                                        έγγραφα που αποδεικνύουν τη συμμόρφωση προς τα άρθρα 43, 43α, 44 και 45 του κανονισμού (ΕΕ) αριθ. 1303/2013»·
                                                                     
                                                                  
                                                      
                                          
                              
                                    γ)
                                 
                                 
                                    στην παράγραφο 2, το δεύτερο εδάφιο αντικαθίσταται από το ακόλουθο κείμενο:
                                    «Όσον αφορά πράξεις που συνεπάγονται στήριξη από προγράμματα σε μέσα χρηματοοικονομικής τεχνικής στο πλαίσιο του ΕΓΤΑΑ, οι οργανισμοί ελέγχου εξασφαλίζουν ότι τα μέσα χρηματοοικονομικής τεχνικής ελέγχονται καθ' όλη τη διάρκεια της περιόδου προγραμματισμού μέχρι το κλείσιμο τόσο στο πλαίσιο των ελέγχων συστημάτων όσο και των ελέγχων πράξεων, σύμφωνα με το άρθρο 9 παράγραφος 1 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου (*1).
                                    
                                       (*1)  Κανονισμός (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών του Συμβουλίου (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 (ΕΕ L 347 της 20.12.2013, σ. 549).»·"
                        
                                 
                              
                                    δ)
                                 
                                 
                                    οι παράγραφοι 3 και 4 διαγράφονται.
                                 
                              
                  
                        (5)
                     
                     
                        Το άρθρο 10 αντικαθίσταται από το ακόλουθο κείμενο:
                        
                           «Άρθρο 10
                           Κανόνες για την ανάκληση πληρωμών στα μέσα χρηματοοικονομικής τεχνικής και τις επακόλουθες τροποποιήσεις των αιτήσεων πληρωμών
                           [Άρθρο 41 παράγραφος 3 του κανονισμού (ΕΕ) αριθ. 1303/2013]
                           Τα κράτη μέλη και οι διαχειριστικές αρχές μπορούν να ανακαλούν συνεισφορές από προγράμματα στα μέσα χρηματοοικονομικής τεχνικής που αναφέρονται στο άρθρο 38 παράγραφος 1 στοιχεία α) και γ) και στα μέσα χρηματοοικονομικής τεχνικής που αναφέρονται στο άρθρο 38 παράγραφος 1 στοιχείο β) και εφαρμόζονται σύμφωνα με το άρθρο 38 παράγραφος 4 στοιχεία α), β) και γ) του κανονισμού (ΕΕ) αριθ. 1303/2013, μόνο αν οι συνεισφορές αυτές δεν έχουν ήδη περιληφθεί σε αίτηση πληρωμής, όπως αναφέρεται στο άρθρο 41 του εν λόγω κανονισμού. Ωστόσο, όσον αφορά τα μέσα χρηματοοικονομικής τεχνικής που υποστηρίζονται από το ΕΤΠΑ, το ΕΚΤ, το Ταμείο Συνοχής και το ΕΤΘΑ, οι συνεισφορές μπορούν επίσης να ανακληθούν αν η επόμενη αίτηση πληρωμής τροποποιείται για την ανάκληση ή την αντικατάσταση των αντίστοιχων δαπανών.»·
                        
                     
                  
                        (6)
                     
                     
                        Στο άρθρο 13, η παράγραφος 5 αντικαθίσταται από το ακόλουθο κείμενο:
                        
                           «5.   Αν το μεγαλύτερο μέρος του κεφαλαίου που επενδύεται σε ενδιάμεσους χρηματοδοτικούς οργανισμούς που χορηγούν ίδια κεφάλαια χορηγείται από επενδυτές που ενεργούν βάσει της αρχής της οικονομίας της αγοράς και η συνεισφορά του προγράμματος χορηγείται pari passu με τους εν λόγω επενδυτές, οι δαπάνες και οι αμοιβές διαχείρισης συμμορφώνονται με τους όρους της αγοράς και δεν υπερβαίνουν αυτές που καταβάλλουν οι ιδιώτες επενδυτές.»·
                        
                     
                  
                        (7)
                     
                     
                        στο άρθρο 19, η παράγραφος 6 διαγράφεται·
                     
                  
                        (8)
                     
                     
                        στο άρθρο 20, ο υπότιτλος αντικαθίσταται από το ακόλουθο κείμενο:
                        «[Άρθρο 68 δεύτερο εδάφιο του κανονισμού (ΕΕ) αριθ. 1303/2013]»·
                     
                  
                        (9)
                     
                     
                        στο άρθρο 21, ο υπότιτλος αντικαθίσταται από το ακόλουθο κείμενο:
                        «[Άρθρο 68 δεύτερο εδάφιο του κανονισμού (ΕΕ) αριθ. 1303/2013]»
                     
                  
                        (10)
                     
                     
                        Στο άρθρο 25, η παράγραφος 1 τροποποιείται ως εξής:
                        
                                    α)
                                 
                                 
                                    το πρώτο εδάφιο τροποποιείται ως εξής:
                                    
                                                i)
                                             
                                             
                                                το στοιχείο δ) αντικαθίσταται από το ακόλουθο κείμενο:
                                                
                                                            «δ)
                                                         
                                                         
                                                            όσον αφορά τις δαπάνες που καθορίζονται σύμφωνα με το άρθρο 67 παράγραφος 1 στοιχείο δ) και το άρθρο 68 πρώτο εδάφιο στοιχείο α) του κανονισμού (ΕΕ) αριθ. 1303/2013, η διαδρομή ελέγχου παρουσιάζει και αιτιολογεί τη μέθοδο υπολογισμού, κατά περίπτωση, και τη βάση με την οποία καθορίστηκαν τα κατ' αποκοπή ποσοστά και οι επιλέξιμες άμεσες δαπάνες ή οι δαπάνες που δηλώνονται στο πλαίσιο άλλων επιλεγμένων κατηγοριών στις οποίες εφαρμόζεται το κατ' αποκοπή ποσοστό.»·
                                                         
                                                      
                                          
                                                ii)
                                             
                                             
                                                παρεμβάλλεται το ακόλουθο στοιχείο δα):
                                                
                                                            «δα)
                                                         
                                                         
                                                            σε σχέση με τη χρηματοδότηση που δεν συνδέεται με τις δαπάνες που αναφέρονται στο άρθρο 67 παράγραφος 1 πρώτο εδάφιο στοιχείο ε) του κανονισμού (ΕΕ) αριθ. 1303/2013, η διαδρομή ελέγχου επιτρέπει την επαλήθευση της επίτευξης των όρων χρηματοδότησης και τη συμφιλίωση των υποκείμενων δεδομένων που αφορούν τις προϋποθέσεις για την επιστροφή των δαπανών·»·
                                                         
                                                      
                                          
                                                iii)
                                             
                                             
                                                το στοιχείο ε) αντικαθίσταται από το ακόλουθο κείμενο:
                                                
                                                            «ε)
                                                         
                                                         
                                                            όσον αφορά τις δαπάνες που καθορίζονται σύμφωνα με το άρθρο 68 πρώτο εδάφιο στοιχεία β) και γ) και τα άρθρα 68α παράγραφος 1 και 68β του κανονισμού (ΕΕ) αριθ. 1303/2013, το άρθρο 14 παράγραφος 2 του κανονισμού (ΕΕ) αριθ. 1304/2013 πριν από την έναρξη ισχύος του κανονισμού (ΕΕ, Ευρατόμ) 2018/1046 και το άρθρο 19 του κανονισμού (ΕΕ) αριθ. 1299/2013, η διαδρομή ελέγχου επιτρέπει την τεκμηρίωση και την επαλήθευση των επιλέξιμων άμεσων δαπανών στις οποίες εφαρμόζεται το κατ' αποκοπή ποσοστό·»·
                                                         
                                                      
                                          
                              
                                    β)
                                 
                                 
                                    το δεύτερο εδάφιο αντικαθίσταται από το ακόλουθο κείμενο:
                                    «Για τις δαπάνες που αναφέρονται στα στοιχεία γ) και δ), η διαδρομή ελέγχου επιτρέπει να επαληθεύεται η συμμόρφωση της μεθόδου υπολογισμού που χρησιμοποιείται από τη διαχειριστική αρχή προς το άρθρο 67 παράγραφος 5, το άρθρο 68 του κανονισμού (ΕΕ) αριθ. 1303/2013, καθώς και το άρθρο 14 παράγραφος 3 του κανονισμού (ΕΕ) αριθ. 1304/2013 πριν από την έναρξη ισχύος του κανονισμού (ΕΕ, Ευρατόμ) 2018/1046.»·
                                 
                              
                  
                        (11)
                     
                     
                        Το άρθρο 27 τροποποιείται ως εξής:
                        
                                    α)
                                 
                                 
                                    η παράγραφος 2 τροποποιείται ως εξής:
                                    
                                                i)
                                             
                                             
                                                στο πρώτο εδάφιο προστίθεται το ακόλουθο στοιχείο δ):
                                                
                                                            «δ)
                                                         
                                                         
                                                            ότι τα δεδομένα που αφορούν τους δείκτες και τα ορόσημα είναι αξιόπιστα»·
                                                         
                                                      
                                          
                                                ii)
                                             
                                             
                                                παρεμβάλλεται το ακόλουθο δεύτερο εδάφιο:
                                                «Μόνο οι ακόλουθες πτυχές που προβλέπονται στο στοιχείο α) εφαρμόζονται σε πράξεις υποκείμενες στη χρηματοδότηση που δεν αφορούν τις δαπάνες που αναφέρονται στο άρθρο 67 παράγραφος 1 πρώτο εδάφιο στοιχείο ε) του κανονισμού (ΕΕ) αριθ. 1303/2013: ότι η πράξη εκτελέστηκε σύμφωνα με την απόφαση έγκρισης και πληρούσε όλους τους όρους που ίσχυαν κατά τον χρόνο διενέργειας του ελέγχου όσον αφορά τη λειτουργικότητα, τη χρήση και την επίτευξη των στόχων.»·
                                             
                                          
                              
                                    β)
                                 
                                 
                                    στην παράγραφο 3 προστίθεται το ακόλουθο εδάφιο:
                                    «Για πράξεις υποκείμενες στη μορφή στήριξης που αναφέρεται στο άρθρο 67 παράγραφος 1 πρώτο εδάφιο στοιχείο ε) του κανονισμού (ΕΕ) αριθ. 1303/2013, οι λογιστικοί έλεγχοι των πράξεων επαληθεύουν ότι πληρούνται οι προϋποθέσεις για την επιστροφή των δαπανών στον δικαιούχο.»·
                                 
                              
                  
                        (12)
                     
                     
                        Το άρθρο 28 τροποποιείται ως εξής:
                        
                                    α)
                                 
                                 
                                    Η παράγραφος 8 αντικαθίσταται από το ακόλουθο κείμενο:
                                    
                                       «8.   Αν πληρούνται οι όροι για τον αναλογικό έλεγχο που προβλέπεται στο άρθρο 148 παράγραφος 1 του κανονισμού (ΕΕ) αριθ. 1303/2013, η αρχή ελέγχου μπορεί είτε να αποκλείει από τον πληθυσμό από τον οποίο θα ληφθεί δείγμα τα στοιχεία που αναφέρονται στο εν λόγω άρθρο είτε να διατηρεί τα στοιχεία στον πληθυσμό από τον οποίο θα ληφθεί δείγμα και να τα αντικαθιστά αν επιλεγούν. Την απόφαση για τη χρήση είτε αποκλεισμού είτε αντικατάστασης των μονάδων δειγματοληψίας θα πρέπει να λαμβάνει η αρχή ελέγχου βάσει της επαγγελματικής κρίσης της.»·
                                    
                                 
                              
                                    β)
                                 
                                 
                                    στην παράγραφο 9, το δεύτερο και το τρίτο εδάφιο αντικαθίστανται από το ακόλουθο κείμενο:
                                    «Ωστόσο, ανάλογα με τα χαρακτηριστικά της μονάδας δειγματοληψίας, η αρχή ελέγχου μπορεί να αποφασίσει να εφαρμοστεί επιμέρους δειγματοληψία. Η μεθοδολογία για την επιλογή των μονάδων της επιμέρους δειγματοληψίας θα πρέπει να ακολουθεί τις αρχές που επιτρέπουν την προβολή στο επίπεδο της μονάδας δειγματοληψίας.»·
                                 
                              
                  
                        (13)
                     
                     
                        Το παράρτημα III τροποποιείται ως εξής:
                        
                                    α)
                                 
                                 
                                    το πεδίο δεδομένων 2 αντικαθίσταται από το ακόλουθο κείμενο:
                                    «Ένδειξη για το αν ο δικαιούχος είναι φορέας δημόσιου ή ιδιωτικού δικαίου ή φυσικό πρόσωπο»·
                                 
                              
                                    β)
                                 
                                 
                                    το πεδίο δεδομένων 46 αντικαθίσταται από το ακόλουθο κείμενο:
                                    «Το ποσό των επιλέξιμων δαπανών στην αίτηση πληρωμής που αποτελεί τη βάση για κάθε πληρωμή στον δικαιούχο, συνοδευόμενη, για πράξεις υποκείμενες στη μορφή στήριξης που αναφέρεται στο άρθρο 67 παράγραφος 1 πρώτο εδάφιο στοιχείο ε) του κανονισμού (ΕΕ) αριθ. 1303/2013, από μνεία του αντίστοιχου όρου χρηματοδότησης που πληρούται»·
                                 
                              
                                    γ)
                                 
                                 
                                    το πεδίο δεδομένων 80 αντικαθίσταται από το ακόλουθο κείμενο:
                                    «Το συνολικό ποσό των επιλέξιμων δαπανών που πραγματοποιήθηκαν από τον δικαιούχο και καταβλήθηκαν για την υλοποίηση της πράξης που περιλαμβάνεται σε κάθε αίτηση πληρωμής, συνοδευόμενη, για πράξεις υποκείμενες στη μορφή στήριξης που αναφέρεται στο άρθρο 67 παράγραφος 1 πρώτο εδάφιο στοιχείο ε) του κανονισμού (ΕΕ) αριθ. 1303/2013, από μνεία του αντίστοιχου όρου χρηματοδότησης που πληρούται»·
                                 
                              
                                    δ)
                                 
                                 
                                    το πεδίο δεδομένων 87 αντικαθίσταται από το ακόλουθο κείμενο:
                                    «Σε περίπτωση κρατικών ενισχύσεων στις οποίες εφαρμόζεται το άρθρο 131 παράγραφος 5 του κανονισμού (ΕΕ) αριθ. 1303/2013, το ποσό της προκαταβολής που περιλαμβάνεται σε αίτηση πληρωμής που, εντός τριών ετών από την καταβολή της προκαταβολής, έχει καλυφθεί από δαπάνες που καταβλήθηκαν από τον δικαιούχο ή, αν τα κράτη μέλη έχουν αποφασίσει ότι ο δικαιούχος είναι ο φορέας που χορηγεί την ενίσχυση σύμφωνα με το άρθρο 2 παράγραφος 10 στοιχείο α), από τον φορέα που λαμβάνει την ενίσχυση»·
                                 
                              
                                    ε)
                                 
                                 
                                    το πεδίο δεδομένων 88 αντικαθίσταται από το ακόλουθο κείμενο:
                                    «Στην περίπτωση κρατικών ενισχύσεων στις οποίες εφαρμόζεται το άρθρο 131 παράγραφος 5 του κανονισμού (ΕΕ) αριθ. 1303/2013, το ποσό που καταβλήθηκε στον δικαιούχο στο πλαίσιο της πράξης ή, αν τα κράτη μέλη έχουν αποφασίσει ότι ο δικαιούχος είναι ο φορέας που χορηγεί την ενίσχυση σύμφωνα με το άρθρο 2 παράγραφος 10 στοιχείο α), στον φορέα που λαμβάνει την ενίσχυση ως προκαταβολή που περιλαμβάνεται σε αίτηση πληρωμής που δεν έχει καλυφθεί από δαπάνες που καταβλήθηκαν από τον δικαιούχο και για το οποίο δεν έχει εκπνεύσει ακόμη η τριετής περίοδος».
                                 
                              
                  
         
            Άρθρο 2
            Το άρθρο 9 παράγραφος 1 στοιχείο γ) του κατ' εξουσιοδότηση κανονισμού (ΕΕ) αριθ. 480/2014 διορθώνεται ως εξής:
            
               
                           «γ)
                        
                        
                           διενεργούνται διαχειριστικές επαληθεύσεις καθ' όλη τη διάρκεια της περιόδου προγραμματισμού και κατά τη διάρκεια της σύστασης και εφαρμογής των μέσων χρηματοοικονομικής τεχνικής, σύμφωνα με το άρθρο 125 παράγραφος 4 του κανονισμού (ΕΕ) αριθ. 1303/2013 για το ΕΤΠΑ, το ΕΚΤ, το Ταμείο Συνοχής και το ΕΤΘΑ, και σύμφωνα με το άρθρο 58 παράγραφοι 1 και 2 του κανονισμού (ΕΕ) αριθ. 1306/2013 για το ΕΓΤΑΑ·».
                        
                     
         
         
            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Το άρθρο 1 σημείο 2 εφαρμόζεται από την 1η Ιανουαρίου 2014.
            Το άρθρο 1 σημείο 5 εφαρμόζεται από την 1η Ιανουαρίου 2018.
            Το άρθρο 1 σημείο 12 και το άρθρο 2 εφαρμόζονται από τις 14 Μαΐου 2014.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 12 Φεβρουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 347 της 20.12.2013, σ. 320.
         
            (2)  Κατ' εξουσιοδότηση κανονισμός (ΕΕ) αριθ. 480/2014 της Επιτροπής, της 3ης Μαρτίου 2014, για τη συμπλήρωση του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας (ΕΕ L 138 της 13.5.2014, σ. 5).
         
            (3)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
         
            (4)  Διοργανική συμφωνία μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής, της 13ης Απριλίου 2016, για τη βελτίωση του νομοθετικού έργου (ΕΕ L 123 της 12.5.2016, σ. 1).